hotchpotch/miracl-hf-unified huggingface dataset:
Frigga Maria Honkapirtti
Frigga Maria (Maija) Honkapirtti (Boxström) (19. toukokuuta 1895 Sortavala – 18. lokakuuta 1957 Helsinki) oli Sortavalan seminaarin luonnonhistorian, maatalouden ja maantieteen lehtori. Hän oli myös Laatokan Karjalan Marttapiiriliiton puheenjohtaja ja Marttaliiton valtuuskunnan jäsen.
Frigga Maria Honkapirtin vanhemmat olivat Sortavalan seminaarin kasvatusopin ja historian lehtori Bruno Boxström ja Sortavalassa voimistelun- ja kieltenopettajana toiminut Maria o.s. Korte.
Kirjoitettuaan ylioppilaaksi vuonna 1914 hän opiskeli luonnontieteitä ja valmistui filosofian kandidaatiksi vuonna 1920. Ennen valintaansa Sortavalan seminaarin lehtoriksi vuonna 1929 hän opetti Helsingin uudessa yhteiskoulussa, Jamilahden kansanopistossa, Salmin keskikoulussa ja Sortavalan tyttökoulussa. Vuosina 1921–1923 hän toimi Ester Ståhlbergin yksityissihteerinä. Talvisodan aikana hänet määrättiin Kajaanin seminaarin lehtoriksi vuosiksi 1940-1941, kunnes Sortavalan seminaari pääsi joksikin aikaa takaisin kotiseudulleen. Honkapirtti johti kunnostustöitä ja jatkoi opettajana seminaarin aloitettua jälleen työnsä syksyllä 1942. Jatkosodan jälkeen seminaarin muututtua Itä-Suomen seminaariksi Honkapirtti seurasi sen mukana ensin Raumalle ja lopulliseen sijoituspaikkaan Joensuuhun. Eläkkeelle hän jäi vuonna 1956.
Honkapirttiä pidettiin johdonmukaisena ja alaansa seuraavana opettajana. Hän teki vuosina 1927 ja 1934 ja 1941 laajoja opintomatkoja Keski- ja Etelä-Eurooppaan ja Pohjoismaihin. Hänen aikanaan seminaarin luonnonhistorian ja maantiedon kokoelmia kartutettiin oppilaiden eri maista tuomilla matkamuistoilla ja muilla esineillä sekä eläin- ja kasvinäytteillä.
Maija Honkapirtti nimitettiin päiväkäskyllä Rannikkosotilaiden huoltoyhdistyksen Sortavalan paikallisosaston toiminnanjohtajaksi ja Laatokan rannikon sotilaskotien toiminnanjohtajaksi vuosiksi 1939–1940.  Hän toimi sotilaskotitehtävissä myös jatkosodan aikana vuosina 1941–1944. Vuosina 1943–1944 hän kuului valtion komiteaan, joka järjesti jatkosodan aikana palautetun Karjalan maatalousoppilaitosten jälleenrakentamista.
Honkapirtti jatkoi Laatokan Karjalan marttojen johdossa useita vuosia sotien jälkeenkin. Marttatyön ohella hänen sydäntään lähellä oli Jamilahden kansanopisto, jonka johtokunnan jäsenenä hän toimi vuodesta 1926 ja puheenjohtajana vuodesta 1940.
Maija Honkapirtti oli kahden pojan kasvatusäiti.
Honkapirtille myönnettiin ansioistaan Talvisodan muistomitali Laatokan Karjalan soljen kera, Suomen Leijonan ritarikunnan I luokan ritarimerkki ja Vapaudenristin ritarikunnan 4. luokan Vapaudenristi.
Sortavalan seminaarin muistoa vaaliva Kymölän kilta pystytti Maja Honkapirtin ja hänen äitinsä Maria Boxströmin haudalle Hietaniemen hautausmaalle hautamuistomerkin syksyllä 1960.
Mäkihyppy talviolympialaisissa 1980
Vuoden 1980 talviolympialaisten kilpailuohjelmassa oli kaksi mäkihyppykilpailua, joista toinen normaalimäessä ja toinen suurmäessä. Kilpailupaikkoina oli MacKenzie Intervale Ski Jumping Complex.
Pohjanrölli
Pohjanrölli ("Agrostis mertensii") on heinäkasvien (Poaceae) heimoon ja röllien ("Agrostis") sukuun kuuluva kasvilaji. Se on monivuotinen ja yleisesti ottaen pienikokoinen. Pohjanrölli muistuttaa muita röllilajeja, mutta on erotettavissa niistä vihneellisten tähkylöidensä perusteella.
Pohjanrölli on kasvutavaltaan mätästävä ja se ei muodosta rönsyjä. Pohjanröllin varret ovat pystyjä sekä hentoja ja voivat kasvaa 10–30 cm korkeiksi. Lehdet ovat kapeita sekä tasaisia, ja kieleke on 1–2 mm pitkä. Pohjanröllin kukinto on harsu ja siirottavahaarainen röyhy, jonka haarat siirottavat vielä kukinnan jälkeenkin. Röyhyn tähkylät ovat yksikukkaisia. Tähkylöiden kaleet ovat punertavia, ulkohelpeissä on yksi, selkeä vihne ja sisähelpeet ovat pieniä tai puuttuvat kokonaan. Pohjanrölli kukkii heinä–elokuussa.
Pohjanrölli voi risteytyä ainakin rönsyröllin ("Agrostis stolonifera") kanssa.
Pohjanrölli kasvaa etupäässä tunturinummilla ja -niityillä, mutta se voi kasvaa myös tunturien alapuolella olevilla metsämailla. Suomessa pohjanrölliä tavataan yleisesti Lapissa sekäjonkin verran Pohjois-Pohjanmaan ja Kainuun pohjoisosissa. Kaikkein yleisin se on Utsojen, Inarin, Enontekiön ja Kuusamon kuntien alueilla. Tornio–Suomussalmi-linjan eteläpuolella pohjanrölliä ei Suomessa tavata juuri lainkaan.
Pohjanröllin tieteellisen nimen lajinimi ("mertensii") viittaa 1800-luvun alkupuolella eläneeseen saksalaiseen kasvitieteilijään Karl Heinrich Mertensiin.
Matti Kuusela
Matti Kuusela (s. 12. kesäkuuta 1956) on suomalainen toimittaja. Hän on työskennellyt Aamulehdessä vuodesta 1981 lähtien. Hän asuu Nokialla.
Piperyleeni
Piperyleeni eli 1,3-pentadieeni tai penta-1,3-dieeni (CH) on dieeneihin kuuluva tyydyttymätön hiilivety. Yhdistettä voidaan käyttää hartsien ja kumien valmistukseen.
Piperyleeni on huoneenlämpötilassa väritöntä nestettä. Se ei liukene veteen, mutta liukenee moniin orgaanisiin liuottimiin, esimerkiksi etanoliin, asetoniin, dietyylieetteriin ja bentseeniin. Yhdisteellä on cis- ja trans-isomeerit.
Piperyleeniä erotetaan öljynjalostuksen yhteydessä syntyvästä C5-jakeesta. Yhdisteestä valmistetaan muun muassa kumeja ja hartseja. Piperyleenistä voidaan valmistaa joko homopolymeerejä tai se voi olla komonomeerina yhdessä muiden alkeenien kuten butadieenin, isobuteenin ja metyylibuteenien kanssa. Katalyyttinä polymeroinneissa käytetään alumiinikloridia. Piperyleenistä voidaan myös valmistaa 2-metyylifuraania.
Mäkihyppy talviolympialaisissa 1984
Vuoden 1984 talviolympialaisten kilpailuohjelmassa oli kaksi mäkihyppykilpailua, joista toinen normaalimäessä ja toinen suurmäessä. Kilpailupaikkoina oli Igman Olympic Jumps.
Teatr Za
Teatr Za on vuonna 2015 Helsinkiin perustettu venäjänkielinen ammattiteatteri. Teatteri on Suomen toistaiseksi ainoa venäjänkielinen ammattiteatteri. Za:n perustajat ovat Venäjällä näyttelijäksi opiskellut Valtteri Simonen ja Suomessa asuva venäläinen näyttelijä Elena Spirina.
Zan tilat sijaitsevat Helsingin Hermannissa entisessä teollisuustilassa osoitteessa: Hämeentie 103:ssa (käyntiosoite on Haukilahdenkatu 2D).
Za:n toimintaan kuuluu läheinen yhteistyö venäläisten taiteilijoiden ja teattereiden kanssa. Za vierailee säännöllisesti Pietarissa sekä korkeatasoisilla venäläisille teatterifestivaaleilla (2015 Solo-festivaali Moskovassa, 2017 Kamerata-festivaali Tšeljabinskissä.)
ZA valmistaa vain yhden ensi-illan vuodessa ja samaan aikaan ylläpitää ja kehittää olemassa olevia esityksiään.
Häntänadat
Häntänadat ("Vulpia") on heinäkasvien (Poaceae) heimoon kuuluva kasvisuku. Sukuun kuuluu 26 lajia. Häntänadat muistuttavat jonkin verran natoja ("Festuca").
Häntänadat ovat yksivuotisia, matalakasvuisia ja hentoja heiniä, jotka ovat kasvutavaltaan löyhästi mätästäviä. Varret ovat pystyjä sekä pyöreitä, ja lehdet kapeita. Häntänatojen kukinnot ovat yhteenkasvaneita, kapeita ja yksipuoleisia röyhyjä. Tähkylöissä on neljästä seitsemään kukkaa. Tähkylöiden kaleet ovat keskenään erikokoiset ja alimmat niistä ovat yksisuonisia. Ulkohelpeet ovat pyöreäselkäisiä ja niissä kussakin on pitkä vihne.
Suvun lajeista Suomessa kasvaa hiirenhäntänataa ("Vulpia myuros"), jonka lisäksi myös muita suvun lajeja on tavattu satunnaisesti.
Mäkihyppy talviolympialaisissa 1988
Vuoden 1988 Calgaryn talviolympialaisten kilpailuohjelmassa oli ensimmäistä kertaa kolme mäkihyppykilpailua, kun normaalimäen ja suurmäen kilpailujen lisäksi ohjelmaan lisättiin joukkuemäki. Suomalaiset voittivat kaikki kilpailutapahtumat ja Matti Nykänen voitti molemmat henkilökohtaiset kilpailut.
Pensseliheinät
Pensseliheinät ("Dasypyrum") on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain kaksi lajia, joista voidaan erottaa erilaisia muunnoksia.
Brawl Stars
Brawl Stars on suomalaisen Supercell-peliyrityksen kehittämä videopeli. Peli julkaistiin 14. kesäkuuta 2017 Kanadassa testattavaksi, ja Suomen, Ruotsin ja Norjan App Storeihin 18. tammikuuta 2018. Androidille se julkaistiin 26. kesäkuuta 2018.
HMS Gibraltar
HMS Gibraltar voi tarkoittaa seuraavia aluksia:
Hietajärvi (järvi Juvalla)
Hietajärvi on Etelä-Savossa Juvalla sijaitseva järvi.
Järven pinta-ala on 240 hehtaaria eli 2,4 neliökilometriä. Se on 2,9 kilometriä pitkä ja 1,5 kilometriä leveä. Sen rannat ovat alavaa maata paitsi esimerkiksi etelärannan Tetriniemessä, jossa niemen mäki kohoaa 30 metriä vedenpinnan yläpuolelle. Järvi muodostaa yhden yhtenäisen järvenselän, josta työntyy etelään Raudanlahti ja luoteeseen 700 metriä pitkä nimetön lahti. Järvessä on kaksi autiota saarta Selkäsaari ja Kalmasaari. Selkäsaari on 160 metriä pitkä ja 70 metriä leveä ja sen pinta-ala on noin 70 aaria. Kalmasaari on on 100 metriä pitkä ja 40 metriä leveä, ja sen pinta-ala on yli 30 aaria. Saarien yhteispinta-ala on noin 0,4 % järven kokonaispinta-alasta.
Järvi on luodattu ja siitä on julkaistu syvyyskartat. Sen tilavuus on 13 miljoonaa kuutiometriä eli 0,013 kuutiokilometriä. Järven keskisyvyys on 5,2 metriä ja suurin syvyys on 19,7 metriä. Syvin kohta sijaitsee Raudanlahelta pohjoiseen yli järven keskikohdan. Järvessä on Selkäsaaren ympäristössä kolme muuta yli kymmenen metriä syvää syvännettä. Järven pohja on varsin epätasainen ja esimerkiksi syvänteen vierestä voi löytää alle metrin syviä kohtia.
Järven rantaviivan pituus on 10 kilometriä, josta saarten rantaviivan yhteispituus on noin kilometri. Sen rannat ovat metsämaata lukuun ottamatta pohjoisrantojen laajat lähelle rantaviivaa ulottuvat peltopalstat. Järven asutus on haja-asutusta ja rannoille on rakennettu yli 20 vapaa-ajan asuntoa. Pohjoisrannalla sijaitsee Hietajärven kulmakunta ja Raudanlahden länsipuolella Sopalan kulmakunta. Asukkaat käyttävät yhdysteitä 15164 ja 15158 sekä Sopalan kautta kulkevaa kylätietä.
Järvi sijaitsee Vuoksen vesistössä (vesistöaluetunnus 04) Suur-Saimaan alueen (04.1) Pihlajaveden–Kokonselän alueella (04.12), jonka Siikajoen valuma-alueeseen (04.122) järvi kuuluu. Järven vedenpinnan korkeus on 85,0 metriä mpy.
Järvi sijaitsee vesistöalueensa latva-alueella ja se saa pääosan vedestään valuma-alueensa sisältä eli järven lähialueelta. Siikajoen valuma-alueella on 57 yli hehtaarin kokoista järveä tai lampea, joista vähintään 13 laskee suoraan tai välillisesti järveen. Niistä huomattavimpia ovat Riiklampi (3 ha) ja Heinolanlampi (2 ha), joiden laskuoja laskee luoteispäässä järven nimettömään lahteen sen pohjoisrantaan, ja saman lahden etelärantaan Vehkajärvi (13 ha), Kirveslampi (3 ha) ja Soilampi (5 ha), Hietajärven kylässä sijaitseva Nikkilänlampi (3 ha), Kalmasaaren kohdalle laskeva Lahnajärven (12 ha) laskuoja, jonka valuma-alueella sijaitsevat myös Pirttijärvi (7 ha), Saarilampi (6 ha), Vuorijärvi (8 ha), Iso Heinälampi (2 ha) ja Kaatrolampi (1 ha), ja lopuksi Raudanlahteen laskevat Mustikkalampi (1 ha) ja Koiralampi (1 ha).
Järven laskujoki lähtee sen koillispäästä ja se laskee sarjana aluksi Retusen (5 ha), sitten Myllyjärven (13 ha) ja sitten kahden Siikajärven, eli Juvan Siikajärven (235 ha) ja Sulkavan rajalla sijaitsevan Siikajärven (205 ha), kautta Pihlajaveden Enonveteen.
Badminton Library
Badminton Library, koko nimeltään The Badminton Library of Sports and Pastimes, oli vuosina 1885–1902 julkaistu brittiläinen urheilulajeja ja muita vapaa-ajan viettotapoja käsitellyt kirjasarja. Teosten aiheina olivat muun muassa kriketti, pyöräily, luistelu, golf ja jalkapallo.
Lukáš Cingeľ
Lukáš Cingeľ (s. 10. kesäkuuta 1992 Žilina, Tšekkoslovakia) on slovakialainen jääkiekkoilija, joka pelaa Tšekin Extraligan HK Hradec Královéssa. Hän on pelipaikaltaan oikea laitahyökkääjä.
Cingeľ on MsHK Žilinan kasvatti. Hän debytoi seuran miesten joukkueessa vain 17-vuotiaana kaudella 2009–2010, jolloin Cingeľ pelasi Extraligassa Žilinan ja Slovakian alle 20-vuotiaiden maajoukkueohjelma HK Orange 20:n joukkueissa yhteensä 34 runkosarjaottelua tehopistein 2+4=6. Avtomobilist Jekaterinburg varasi hänet 168. pelaajana . Samana kesänä Cingeľin varasi myös QMJHL-joukkue Baie-Comeau Drakkar koko yhdeksäntenä pelaajana.
Kaudeksi 2010–2011 Cingeľ siirtyi hänet varanneen Baie-Comeau Drakkarin QMJHL-joukkueen riveihin. Hän voitti joukkueen sisäisen piste- ja syöttöpörssin tehoilla 18+32=50. Kahden Drakkarissa vietetyn vuoden jälkeen Cingeľ siirtyi kaudeksi 2012–2013 vuoden mittaisella sopimuksella KHL:n tšekkiläisjoukkue Lev Prahaan, jonne hänet varannut Avtomobilist Jekaterinburg kauppasi aiemmin Cingeľin. Hänen roolinsa jäi kuitenkin varsin pieneksi ja Cingeľ pelasi KHL:ssä 15 runkosarja- ja kolme playoff-ottelua. Hän pelasi kauden aikana myös kuusi ottelua lainalla Tšekin toiseksi korkeimmalla sarjatasolla 1. česká hokejová ligan HC Litoměřicessä. Elokuussa 2013 Cingeľ teki vuoden mittaisen jatkosopimuksen Levin kanssa. Kaudella 2013–2014 hän pelasi KHL:ssä 41 runkosarjaottelua tehopistein 2+2=4 ja 18 playoff-ottelua tehopistein 2+1=3. Cingeľ eteni joukkueen kanssa aina Gagarin Cup -finaaleihin saakka, mutta mestaruuden vei kuitenkin Metallurg Magnitogorsk otteluvoitoin 4–3.
Cingeľ siirtyi kaudeksi 2014–2015 kaksivuotisella sopimuksella Tšekin Extraligan HC Sparta Prahaan. Kauden 2015–2016 päätteeksi hän voitti hopeaa. Tammikuussa 2016 Cingeľ teki joukkueen kanssa vuoden mittaisen jatkosopimuksen. Kaudella 2016–2017 hän eteni Spartan kanssa Mestarien liigan finaaliin, mutta mestaruuden vei kuitenkin kotonaan ruotsalainen Frölunda HC jatkoajalla lukemin 4–3.
Kaudeksi 2017–2018 Cingeľ siirtyi jatkamaan Tšekin Extraliga -uraansa vuoden mittaisella sopimuksella HK Hradec Královén riveihin.
Cingeľ valittiin Slovakian joukkueeseen Pyeongchangin olympiakisoihin 2018. Hän pelasi myös MM-kilpailuissa vuonna 2017. Yhteensä Cingeľ on pelannut 32 A-maaottelua tehopistein 5+6=11. Hän teki A-maajoukkuedebyyttinsä Deutschland Cupissa 7. marraskuuta 2014 Saksan Münchenissä Kanadaa vastaan. Cingeľ keräsi ottelussa neljä jäähyminuuttia. Ensimmäisen A-maajoukkuemaalinsa hän teki kaksi vuotta myöhemmin Deutschland Cupissa 6. marraskuuta 2016 Saksan Augsburgissa alivoimalla Sveitsiä vastaan. Cingeľ sai ottelussa myös syöttöpisteen Marcel Haščákin tekemään maaliin. Hän keräsi ottelusta teholukeman +3.
Cingeľ pelasi myös alle 18-vuotiaiden MM-kilpailuissa vuonna 2010. Valmennus valitsi hänet Slovakian turnauksen yhdeksi kolmesta parhaasta pelaajasta. Cingeľ valittiin myös Suomea vastaan pelatun alkulohkon ottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2009.
UPS Airlinesin lento 1354
UPS Airlinesin lento 1354 oli UPS Airlinesin Yhdysvaltain sisäinen rahtilento Louisvillen kansainväliseltä lentoasemalta Birminghamin kansainväliselle lentoasemalle, joka putosi maahan lähestyessään määränpäätään. Koneessa olleet lentäjät saivat surmansa onnettomuudessa.
Kone nousi Louisvillestä kello 5.54 paikallista aikaa, ja oli noin kilometrin päässä määränpäästään, kun se törmäsi puihin, putosi pellolle ja syttyi tuleen.
Onnettomuuden syynä oli miehistön tekemä epävakaa lähestyminen lentokentälle, minkä seurauksena kone joutui minimilähestymiskorkeuden alapuolelle. Onnettomuustutkimuksissa miehistön todettiin olleen väsynyt.
Bernd Hollerbach
Bernd Hollerbach (s. 8. joulukuuta 1969 Würzburg) on saksalainen jalkapallovalmentaja ja entinen puolustaja.
Hollerbach hankki jalkapallo-oppinsa ASV Rimparin juniorijoukkueissa ja siirtyi aikuisten sarjoihin pelaamaan vuonna 1988 Würzburger Kickersin paidassa. Hollerbach edusti seuraa kaksi kautta Saksan 4. sarjatasolla Landesliga Nordissa, jonka mestarina joukkue nousi kauden 1989/90 päätteeksi Bayernligan. Tammikuussa 1991 Hollerbach siirtyi FC St. Pauliin, jossa pelasi keväällä Bundesliigaa. St. Pauli putosi kuitenkin kauden jälkeen 2. Bundesliigaan, jossa Hollerbach jatkoi uraansa neljä kautta. Hän kuului seuran runkopelaajiin ja esiintyi Pauli-paidassa 143 ottelussa.
Kaudella 1994/95 St. Pauli sijoittui 2. Bundesliigassa toiseksi ja nousi pääsarjatasolle. Hollerbach jätti nousijajoukkueen ja siirtyi 1. FC Kaiserslauterniin. Peliaika uudessa seurassa jäi kuitenkin vähäiseksi, ja jo tammikuussa 1996 hän palasi Hampuriin – tällä kertaa HSV:n paitaan. HSV:ssa Hollerbach urakoi vasempana laitapuolustajana kahdeksan vuotta ja tuli tunnetuksi kovista otteistaan. Hän lopetti uransa HSV:ssä vuonna 2004.
Pelaajauransa jälkeen Hollerbach siirtyi valmentajaksi. Hän debytoi VfL 93 Hamburgin päävalmentajana ja luotsasi seuran kaudella 2005/06 Verbandsliga Nordissa neljänneksi. Kaudeksi 2006/07 hän siirtyi Regionalliga Nordiin VfB Lübeckin päävalmentajaksi, mutta sai potkut seurasta jo helmikuussa 2007.
Kesällä 2007 Hollerbach aloitti yhteistyön Felix Magathin kanssa VfL Wolfsburgissa. Hän työskenteli seuran apuvalmentajana kaksi kautta ja juhli kaudella 2008/09 Bundesliigan mestaruutta. Vuonna 2008 hän toimi myös Wolfsburgin reservijoukkueen päävalmentajana. Mestaruuskauden jälkeen Hollerbach siirtyi Magathin apuvalmentajaksi Schalkeen. Maaliskuussa 2011 Magathin valmennustiimi sai potkut Schalkesta ja palasi takaisin Wolfsburgiin. Lokakuussa 2012 Hollerbach jätti tehtävänsä Wolfsburgin valmennustiimissä.
Kesällä 2014 Hollerbach palasi päävalmentajatehtäviin entisen seuransa Würzburger Kickersin päävalmentajana. Hollerbach luotsasi seuran debyyttikaudellaan Regionalliga Bayernin mestariksi ja nosti seuran 3. Ligaan, josta edelleen kauden 2015/16 päätteeksi 2. Bundesliigaan ensimmäistä kertaa sitten kauden 1977/78. Visiitti toiseksi korkeimmalla sarjatasolla jäi kuitenkin yhteen kauteen ja Hollerbach jätti tehtävänsä toukokuussa 2017.
Tammikuussa 2018 Hollerbachista tuli Bundesliigan putoamiskamppailuun juuttuneen Hamburger SV:n päävalmentaja. Hollerbach ei saanut HSV:n pelin suuntaa muuttumaan ja sai potkut maaliskuussa, kun joukkue oli edelleen Bundesliigassa sijalla 17.
Pelicans SB
Päijät-Hämeen Salibandyseura eli Pelicans SB on lahtelainen salibandyn erikoisseura. Seuran virallinen nimi on Päijät-Hämeen Salibandyseura, mutta sarjoissa joukkueet pelaavat kaudesta 2017-2018 lähtien nimellä Pelicans SB. Sitä ennen käytettiin lyhennettä PHSB.
Seuralla on joukkue lähes jokaisessa ikäluokassa. Miesten edustus pelaa II-divisioonaa ja naisten edustus Salibandyliigassa. Pelicans SB toimii Lahdessa, sekä Nastolassa. Vuoden 2018 alussa Pelicans SB on Suomen neljänneksi suurin salibandyseura 845 lisenssipelaajallaan.
Kesuura
Kesuura (, , ”leikkaus”) on runosäkeessä oleva tauko, joka merkitään säekaavaan kahdella pystyviivalla ||. Se ilmenee sananloppuna, ja sen kohdalla voi olla myös välimerkki, kuten pilkku tai piste. Kesuura ei siis voi osua sanan keskelle, mutta se voi osua metronin keskelle. Kesuura voi olla säkeen keskellä tai enemmän säkeen alku- tai loppupuolella. Kaikissa säkeissä kesuuraa ei ole.
Kreikkalaisessa metriikassa kesuuraksi kutsutaan erityisesti sananloppua, joka osuu metronin keskelle, kun taas kahden metronin väliin osuvaa sananloppua kutsutaan nimellä diereesi (). Kahden tavun kohtaa, johon ei saa tulla sananloppua, kutsutaan nimellä zeugma () eli "silta".
Kesuuraa kutsutaan "maskuliiniseksi kesuuraksi", jos sitä edeltää painollinen tavu, ja "feminiiniseksi kesuuraksi", jos sitä edeltää painoton tavu.
Monilla kesuuroilla on nimi. Daktyylisessä heksametrissä esiintyy muun muassa seuraavia lajeja olevia kesuuroita ( = lyhyt tavu, = pitkä tavu, = anceps eli lyhyt tai pitkä tavu; suomennos annettu vain mikäli kesuura osuu samaan kohtaan):
Trithemimeres (, lat. "caesura semiternaria"), toisen metronin pitkän tavun jälkeen
Esimerkiksi:
Penthemimeres (, lat. "caesura semiquinaria"), kolmannen metronin pitkän tavun jälkeen
Esimerkiksi:
Kata triton trokhaion (, lat. "caesura trochaica"), kolmannen metronin ensimmäisen lyhyen tavun jälkeen
Esimerkiksi:
Hefthemimeres (, lat. "caesura semiseptinaria"), neljännen metronin pitkän tavun jälkeen
Esimerkiksi:
Bukolinen diereesi (lat. "caesura bucolica"), neljännen metronin jälkeen
Esimerkiksi:
Zeugma
Zeugma () voi viitata seuraaviin:
Runojalka
Runojalka on mitallisessa runoudessa runon poljentoyksikkö ja runosäkeen perusosa. Se muodostuu painottomien ja painollisten tavujen tai lyhyiden ja pitkien tavujen vaihtelusta. Runosäkeet koostuvat usein runojalkojen toistosta runomitan mukaisesti.
Kreikkalaisessa metriikassa käytetään runojalkojen sijasta yleensä metroneita, jotka useimmiten vastaavat jotakin runojalkaa, mutta jambin, trokeen ja anapestin tapauksessa muodostuvat kahdesta jalasta.
Yleisimpiä runojalkoja ovat muun muassa ( = lyhyt/painoton tavu, = pitkä/painollinen tavu):
Jalka (täsmennyssivu)
Jalka voi tarkoittaa seuraavia:
Dipodia
Dipodia (, ”kaksi jalkaa”) eli "kaksoisrunojalka" on runomittojen tyyppi, jossa säe koostuu kahdesta runojalasta. Jambin, trokeen ja anapestin tapauksessa, joissa metron koostuu kahdesta jalasta, dipodia on samalla monometri (), eli siinä säe koostuu yhdestä metronista. Nimitykset ovat peräisin antiikin kreikkalaisesta metriikasta. Latinankielisessä runoudessa tyyppi tunnetaan nimellä binaari ().
Kreikkalaisessa runoudessa dipodiamittoja käytettiin muun muassa näytelmissä. Nykyisin niitä käytetään muun muassa balladeissa ja lastenloruissa.
Kreikkalaisen ja roomalaisen runouden dipodiamittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu):
Jambinen dipodia ("ja") eli jambinen monometri
Trokeinen dipodia ("tr") eli trokeinen monometri
Anapestinen dipodia ("an") eli anapestinen monometri
Bakkhinen dipodia ("ba") eli bakkhinen dimetri ("ba")
Kreetalainen dipodia ("cr") eli kreetalainen dimetri ("cr")
Tripodia
Tripodia (, ”kolmijalkainen”) on runomittojen tyyppi, jossa säe koostuu kolmesta runojalasta. Nimitys on peräisin antiikin kreikkalaisesta metriikasta. Latinankielisessä runoudessa tyyppi tunnetaan nimellä ternaari ().
Kreikkalaisen ja roomalaisen runouden tripodiamittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu):
Ithyfallikos ("ith") eli trokeinen tripodia ("tr")
Bakkhinen tripodia ("ba")
Kreetalainen tripodia ("cr")
Kvaternaari
Kvaternaari () eli tetrapodia (, ”nelijalkainen”) on runomittojen tyyppi, jossa säe koostuu neljästä runojalasta. Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään.
Jambin, trokeen ja anapestin tapauksessa, joissa metron koostuu kahdesta jalasta, kvaternaari vastaa käytännössä dimetriä.
Kreikkalaisen ja roomalaisen runouden kvaternaarimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu):
Jambinen kvaternaari ("ja") eli jambinen dimetri ("ja")
Trokeinen kvaternaari ("tr") eli trokeinen dimetri ("tr")
Anapestinen kvaternaari ("an") eli anapestinen dimetri ("an")
Bakkhinen kvaternaari ("ba") eli bakkhinen tetrametri
Kreetalainen kvaternaari ("cr") eli kreetalainen tetrametri
Senaari
Senaari () eli heksapodia (, ”kuusijalkainen”) on runomittojen tyyppi, jossa säe koostuu kuudesta runojalasta. Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään.
Jambin, trokeen ja anapestin tapauksessa, joissa metron koostuu kahdesta jalasta, senaari vastaa käytännössä trimetriä.
Kreikkalaisen ja roomalaisen runouden senaarimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu):
Jambinen senaari ("ja")
Bakkhinen senaari ("ba")
Septenaari
Septenaari () eli heptapodia (, ”seitsenjalkainen”) on runomittojen tyyppi, jossa säe koostuu seitsemästä runojalasta ja ylimääräisestä tavusta (hyperkataleksis). Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään.
Jambin, trokeen ja anapestin tapauksessa, joissa metron koostuu kahdesta jalasta, septenaari vastaa käytännössä katalektista tetrametria.
Roomalaisen runouden septenaarimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu):
Jambinen septenaari ("ja")
Trokeinen septenaari ("tr")
Anapestinen septenaari ("an")
Oktonaari
Oktonaari () eli oktapodia (, ”kahdeksanjalkainen”) on runomittojen tyyppi, jossa säe koostuu kahdeksasta runojalasta. Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään.
Jambin, trokeen ja anapestin tapauksessa, joissa metron koostuu kahdesta jalasta, oktonaari vastaa käytännössä tetrametria.
Roomalaisen runouden oktonaarimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu):
Jambinen oktonaari ("ja")
Trokeinen oktonaari ("tr")
Anapestinen oktonaari ("an") eli anapestinen tetrametri
Lama lama lama
Lama lama lama on Maj Karman kappale ja ensimmäinen single yhtyeen toukokuussa 2018 julkaistavalta kymmenenneltä studioalbumilta. Se julkaistiin 26. tammikuuta 2018 levymerkillä Sakara Records.
Kappale sai Radio Rockin ”Rautaa vai roskaa” -äänestyksessä 76,8% yläpeukkua.
101 tapaa olla vapaa
101 tapaa olla vapaa on Maj Karman 10. studioalbumi, joka julkaistiin 4. toukokuuta 2018 levymerkillä Sakara Records.
Mula
Mula on kaupunki Murcian alueella kaakkoisessa Espanjassa noin 35 kilometriä Murcian kaupungista luoteeseen.
Mula sijaitsee Murcian alueen keskiosassa noin 300 metriä merenpinnan yläpuolella ja se on comarca del Río Mula -aluehallintoyksikön keskuskaupunki. Hallintoyksikön väkiluku on noin 25 000.
Mulan osa-alueita ovat Fuente Librilla, Yéchar, Los Baños de Mula, Puebla de Mula, Casas Nuevas ja el Niño de Mula.
Mulassa vallitsee välimerellinen puolikuiva ilmasto. Azorien korkeapaineet (Anticiclón de las Azores) vaikuttavat alueen säätilaan tuoden mukanaan aurinkoista ja lämmintä säätä. Vuotuinen sademäärä on 340 mm ja keskilämpötila 18,2 °C. Talvet ovat verraten leutoja ja kesät kuumia. Lämpötilan vaihteluväli tammikuussa on keskimäärin 4 °C...16 °C ja elokuussa 20 °C...34 °C. Kuumimpana vuodenaikana yli 40 °C:n lämpötilat eivät ole lainkaan harvinaisia.
Solaarinen keskipäivä on Mulassa kesäaikaan vasta kello 14:n jälkeen. Auringon kulma on kesä–heinäkuussa korkeimmillaan 70...75 astetta, jolloin UV-indeksi on etenkin varjottomilla paikoilla suhteellisen korkea.
Mulan alueelle ovat tyypillisiä ainavihannat kasvit. Alueen kasvit ovat sopeutunut kuivuuteen ulottamalla juurensa syvälle maaperään. Tammet ovat yleisiä, eritoten rautatammi ja korkkitammi. Myös öljypuu ja johanneksenleipäpuu ovat tavanomaisia.
Cueva de Antón -nimisestä luolasta on löydetty merkkejä asutuksesta, joka on ajoitettu keskipaleoliittiselle kaudelle yli neljänkymmenen tuhannen vuoden taakse. Maanviljelyksen kannalta suotuisilta alueilta on löytynyt jälkiä kivikautisesta asutuksesta ja El Milano -nimisessä paikassa on pronssikautista kalliotaidetta.
Iberien kauden esineistöä Mulasta on löydetty runsaasti. Roomalaiselta kaudelta on löydetty erinäisiä kyliä, joista huomattavin on Los Villaricos. 700-luvulla alkanut muslimien valtakausi puolestaan toi mukanaan arabivaikutteita; reconquista saavutti Mulan seudun 1200-luvulla ja muslimit väistyivät kristittyjen vallatessa takaisin alueitaan Iberian niemimaalla.
1500-luku oli Mulan kasvun ja laajentumisen aikaa, kun taas seuraava vuosisata oli jopa katastrofaalinen kulkutauteineen ja väestökatoineen. 1700-luku oli jälleen kukoistuksen aikaa, tuolloin rakennettiin runsaasti ja parannettiin yhteyksiä Murciaan ja Caravacaan. 1800- ja 1900-luvuilla sitrushedelmät valtasivat alaa maataloudessa; teollisuus ja liikenneyhteydet kehittyivät voimakkaasti, joskin poliittinen epävakaus ja sodat horjuttivat kehitystä tuon tuosta.
2000-luvulle tultaessa Mulasta on kehittynyt osa läheisen Murcian esikaupunkivyöhykettä. Kaupungin itäosaan avattiin teollisuusalue El Arreaque 2000-luvun alussa.
Mulan nähtävyyksiä ovat muun muassa Castillo de los Vélez ja Iglesia de San Miguel.
Mulan kuuluisuuksia ovat muun muassa kirjailija Ginés Pérez de Hita (1544–1613), pyöräilijä Luis León Sánchez sekä jalkapalloilijat Pedro León ja Javi García.
Dukkah
Dukkah on mausteseos, joka tehdään erilaisista pähkinöistä, siemenistä ja mausteista.
Dukkah on peräisin Egyptistä, missä sitä syödään leivän ja oliiviöljyn kanssa aamiaiseksi tai alkupalaksi. Reseptin yksityiskohdat vaihtelevat perheestä toiseen. Rakenne ei ole tahnaa eikä jauhetta vaan eräänlainen murumainen tahna.
Hopeasilkkiapina
Hopeasilkkiapina eli hopeamarmosetti eli hopea-apina ("Callithrix argentata") on kierteishäntäapinoiden heimoon kuuluva kädellislaji. Se on suunnilleen oravan kokoinen, ja kuuluu pienimpiin uuden maailman apinoihin. Hopeasilkkiapina vaihtelee väriltään hopeanvalkoisesta ruskehtavaan. Sen korvat ovat paljaat ja tupsuttomat ja naama on vaaleanpunainen tai punertava. Häntä on musta.
Hopeasilkkiapinaa tavataan itäisestä Brasiliasta, Amazonjoen etelä- ja itäpuolelta.
Nisäkäsnimistötoimikunta on ehdottanut, että nimitys "hopeamarmosetti" vahvistettaisiin tämän lajin ensisijaiseksi suomenkieliseksi nimeksi.
Andrej Kudrna
Andrej Kudrna (s. 11. toukokuuta 1991 Nové Zámky, Tšekkoslovakia) on slovakialainen jääkiekkoilija, joka pelaa Tšekin Extraligan HC Sparta Prahassa. Hän on pelipaikaltaan vasen laitahyökkääjä.
Kudrna pelasi suurimman osan junioriurastaan HC Slovan Bratislavassa. WHL-joukkue Vancouver Giants varasi hänet 58. pelaajana . Kudrna siirtyi joukkueeseen kaudeksi 2008–2009. Kesken kauden 2009–2010, syyskuussa 2009 Giants kauppasi hänet Red Deer Rebelsiin vaihdossa Cass Mappiniin. Kudrna oli joukkueen paras maalintekijä ja kolmanneksi paras pistemies tehoilla 30+24=54. Spartak Moskova varasi hänet 91. pelaajana . Kaudella 2010–2011 Kudrna oli Rebelsin toiseksi paras pistemies Ryan Nugent-Hopkinsin jälkeen tehoilla 29+53=82.
Kaudeksi 2011–2012 Kudrna palasi kotimaahansa ja kasvattajaseuraansa HC Slovan Bratislavaan, jonka Extraliga-joukkueeseen hän siirtyi. Kudrnan tulokaskausi toi siellä 37 runkosarjaottelussa tehot 5+6=11, seitsemässä playoff-ottelussa yhden syöttöpisteen ja seitsemässä European Trophyn ottelussa tehot 1+1=2. Hän voitti kauden päätteeksi Slovakian-mestaruuden. Kudrna vahvisti myös seuran A-nuoria, joiden varakapteenina hän toimi.
Kaudeksi 2012–2013 Slovan siirtyi pelaamaan Extraligasta KHL:ään. Kudrna pelasi siellä kauden aikana 13 runkosarjaottelua tehden yhden maalin. Hän pelasi suurimman osan kaudestaan kuitenkin Extraligaa lainalla HK 36 Skalican vahvuudessa. Kudrna oli 16 osumallaan joukkueen kolmanneksi paras maalintekijä Tibor Kutálekin ja Marcel Holovicin kanssa. Hän pelasi siellä kauden loppuun. Kaudella 2013–2014 Kudrna pelasi yhden KHL-ottelun, mutta hänen loppukautensa eteni taas Skalicassa. Kaudella 2014–2015 Kudrna pelasi Slovanissa 21 KHL-ottelua tehopistein 1+2=3. Hän pelasi suurimman osan kaudestaan lainalla Extraligan HC Banská Bystricassa, jonka paras pistemies Kudrna oli pudotuspeleissä Petr Kafkan kanssa tehoilla 6+7=13. Hän eteni Banská Bystrican kanssa liigan finaaleihin saakka, mutta mestaruuden vei kuitenkin HC Košice otteluvoitoin 4–2.
Kudrna siirtyi kaudeksi 2015–2016 Tšekin Extraligan HC Sparta Prahaan. Hän voitti kauden päätteeksi Tšekin-mestaruuden. Kaudella 2016–2017 Kudrna eteni Spartan kanssa Mestarien liigan finaaliin, mutta mestaruuden vei kuitenkin kotonaan ruotsalainen Frölunda HC jatkoajalla lukemin 4–3.
Kudrna edusti Slovakiaa Pyeongchangin olympiakisoissa 2018. Hän pelasi myös MM-kilpailuissa vuonna 2017. Yhteensä Kudrna on pelannut 38 A-maaottelua tehopistein 13+4=17.
Kudrna pelasi myös alle 20-vuotiaiden MM-kilpailuissa vuonna 2011. Hänet valittiin Saksaa vastaan pelatun avausottelun päätteeksi Slovakian ottelun parhaaksi pelaajaksi. Kudrna pelasi myös alle 18-vuotiaiden Ivan Hlinkan muistoturnauksessa vuonna 2008. Hän pelasi myös World U-17 Hockey Challengessa vuonna 2011.
Anna-Liisa Alanko
Anna-Liisa Alanko (o.s. Jääskeläinen; 26. tammikuuta 1935 Hankasalmi – 31. tammikuuta 2018 Joensuu) oli suomalainen kirjailija, lausuntataiteilija ja kulttuurivaikuttaja, joka teki työuransa taideaineiden lehtorina ja Joensuun yliopiston äidinkielen yliassistenttina. Hänelle myönnettiin opetusneuvoksen arvo. Eläkkeelle siirtymisensä jälkeen Alanko julkaisi kymmenen teosta, joihin sisältyy muun muassa runokokoelmia. Väitöskirjansa Alanko teki Immi Hellénin runoista vuonna 1997.
Alangon puoliso oli agrologi, pankinjohtaja Voitto Akilles Alanko. Heidän lapsiaan ovat muusikot Ismo Alanko, Ilkka Alanko, Petri Alanko ja Satu Alanko-Rautamaa.
TUL:n jalkapallomestaruuskilpailut 1922
TUL:n jalkapallomestaruuskilpailut 1922 olivat kolmannet Työväen Urheiluliiton jalkapallomestaruuskilpailut.
Kilpailut käytiin karsintajärjestelmällä, jossa joukkue putosi kilpailusta tappion kärsittyään. Alkuerät suoritettiin alueellisesti.
Nils Kjær
Nils Kjær (11. syyskuuta 1870 Holmestrand, Vestfold, Norja – 9. helmikuuta 1924 Son, Akershus, Norja) oli norjalainen näytelmäkirjailija, novellisti, esseisti, kirjallisuuskriitikko ja teatterikriitikko.
Kjærin vanhemmat olivat Nils Henrik Kjær ja Christine Smestad. Hänen puolisonsa oli kääntäjä ja opettaja Fredrikke Margrete ("Maggen") Dons vuodesta 1896.
Kjær suoritti examen artiumin 1890 ja opiskeli Oslon yliopistossa 1890–1892. Hänen esikoisteoksensa oli "Essays; fremmede forfattere" (1895), kokoelma "Dagbladetissa" ja "Kringsjaassa" ilmestyneitä esseitä. Hänen ensimmäinen näytelmänsä oli tragedia "Regnskabets dag" vuodelta 1902. Satiirista komediaa "Det lykkelige valg" vuodelta 1913 esitettiin menestyksekkäästi monilla Pohjoismaiden näyttämöillä. Oslossa Kansallisteatterissa sen ensi-ilta oli 29. tammikuuta 1914, ja sen tuotti Gustav Thomassen, ja päärooleissa näyttelivät Johanne Dybwad "Laviniana" ja David Knudsen poliitikko "Celiuksena".
Kjær julkaisi Ludvig Holbergin komediat 1898. Kokoelmaan "Det evige Savn" (1907) sisältyy kaksi novellia.
Kjær kirjoitti matkakirjeitä ja osallistui julkisiin keskusteluihin sekä laati kirjallisuus- ja teatterikatsauksia. Hänen artikkeleitaan ilmestyi sanomalehdissä "Morgenbladet" ja "Verdens Gang". Hän oli "Aftenpostenin" teatterikriitikko 1909–1921 ja kirjoitti "Tidens Tegniin" vuodesta 1922.
Ensimmäisen maailmansodan jälkeen Kjærin näkemykset kallistuivat oikealle, ja hän arvosti Mussolinia ja ilmaisi myös antisemitistisiä näkemyksiä.
Aikakauslehti "Samtidenin" muistokirjoituksessa vuonna 1924 Sigurd Hoel luonnehtii Kjæriä pikemminkinkin kriittiseksi ja analyyttiseksi kuin luovaksi. Kjærin lahjakkuus ilmeni enemään pilkantekona kuin innostuksena.
Anni Kärävä
Anni Kärävä (s. 28. huhtikuuta 2000) on suomalainen freestylehiihtäjä, joka kilpailee slopestylessa. Hän edustaa ranskalaista Club des sports La Clusaz -seuraa.
Hän on asunut perheensä kanssa Ranskan Annecyssa vuodesta 2009 saakka. Kärävä käy paikallista lukiota, jossa opiskelee ranskaksi ja kirjoittaa ylioppilaaksi vuoden 2018 kesällä. Kärävä aloitti freestylehiihdon vasta vuonna 2012. Sitä ennen hän harrasti lumilautailua.
Kärävä valittiin Suomen vuoden 2018 Pyeongchangin olympialaisiin osallistuvan joukkueeseen, mutta hän loukkasi polvensa vajaa viikko ennen kisoja ja joutui jättämään kisat väliin. Hän olisi ollut nuorin urheilija ja ensimmäinen 2000-luvulla syntynyt suomalainen olympiaedustaja.
Kärävän parhaat saavutukset freestylehiihdossa ovat nuorten MM-kisojen slopestylen viides sija vuonna 2017 ja viides sija nuorten olympialaisissa vuonna 2016. Hän on ollut kaudella 2017–2018 FIS:n maailmacupkisassa parhaimmillaan 14:s.
Lyle Mays
Lyle David Mays (s. 27. marraskuuta 1953) on yhdysvaltalainen jazzpianisti ja säveltäjä Wausaukeesta, Wisconsinista. Hänet tunnetaan parhaiten yhtenä fuusiojazzyhtyeen Pat Metheny Groupin jäsenenä. Metheny ja Mays sävelsivät ja sovittivat suurimman osan yhtyeen musiikista, ja yhtyeen kanssa Mays on voittanut yksitoista Grammy-palkintoa.
Lyle Mays (albumi)
Lyle Mays on Pat Metheny Groupin kosketinsoittajan Lyle Maysin eponyymi esikoisalbumi, joka julkaistiin vuonna 1986. Albumi nauhoitettiin The Power Stationilla New Yorkissa vuonna 1985. Siitä on tehty uudelleenjulkaisut vuosina 1993, 1998 sekä digitaalisessa formaatissa vuonna 2010.
Mäkihyppy talviolympialaisissa 1992
Vuoden 1992 Albertvillen talviolympialaisten kilpailuohjelmassa oli mukana kolme mäkihyppykilpailua, normaalimäki, suurmäki ja joukkuemäki. Menestyneimmät maat olivat Suomi ja Itävalta.
Mäkihyppy talviolympialaisissa 1994
Vuoden 1994 Lillehammerin talviolympialaisten kilpailuohjelmassa oli mukana kolme mäkihyppykilpailua, normaalimäki, suurmäki ja joukkuemäki. Menestyneimmät maat olivat Saksa ja Norja.
Strontiumhydroksidi
Strontiumhydroksidi (Sr(OH)) on strontium- ja hydroksidi-ionien muodostama epäorgaaninen ioniyhdiste. Yhdistettä voidaan käyttää muiden strontiumyhdisteiden ja lasitteiden valmistukseen ja sokerinvalmistuksessa ja lisäaineena muun muassa muoveissa.
Huoneenlämpötilassa strontiumhydroksidi on värittömiä kiteitä. Yhdiste on voimakkaasti hygroskooppista. Yhdiste liukenee kohtalaisen hyvin veteen ja liukoisuus kasvaa lämpötilan kasvaessa. Liuokset ovat emäksisiä. Kidevedettömän strontiumhydroksidin lisäksi tunnetaan myös kidevedelliset mono- ja oktahydraatit (Sr(OH)·HO ja Sr(OH)·8HO). Kidevesi poistuu hydraattien rakenteesta kuumennettaessa. Kuumennettaessa strontiumhydroksidia 710 °C:n lämpötilaan se hajoaa strontiumoksidiksi. Ilman sisältämän hiilidioksidin kanssa strontiumhydroksidi reagoi muodostaen strontiumkarbonaattia.
Strontiumhydroksidia voidaan valmistaa liuottamalla strontiumoksidia veteen. Sitä saostuu myös lisättäessä strontiumsuolojen liuoksiin natrium- tai kaliumhydroksidia. Strontiumhydroksidista voidaan valmistaa muita strontiumyhdisteitä ja valmistaa lasitteita ja loisteaineita. Yhdisteestä valmistetaan myös voiteluaineita ja lisätään stabilisaattoreiksi muun muassa muoveihin. Aikaisemmin strontiumhydroksidia on käytetty runsaasti sokerien erottamiseen melassista, mutta sen on osittain korvannut halvempi kalsiumhydroksidi.
Mäkihyppy talviolympialaisissa 1998
Vuoden 1998 Naganon talviolympialaisten kilpailuohjelmassa oli mukana kolme mäkihyppykilpailua, normaalimäki, suurmäki ja joukkuemäki. Kisojen menestynein maa oli isäntämaa Japani.
Tuottokorko
Tuottokorko on korko, joka maksetaan perusteettomasti hallussa pidetylle pääomalle siihen asti, kunnes pääoma on palautettu tai sille on alkanut kertyä viivästyskorkoa. Kyse voi olla esimerkiksi edunpalautuksesta tai siitä, että sopimus on purettu, jolloin kauppasopimuksissa myyjä yleensä joutuu palauttamaan saamansa kauppahinnan tai sen osan.
Tuottokoron määränä on suomalaisessa oikeuskäytännössä pidetty esimerkiksi korkolain 3 §:n 2 momentissa tarkoitettua viitekorkoa, josta on puolestaan säädetty korkolain 12 §:ssä.
The Black Parade / Living with Ghosts
The Black Parade / Living With Ghosts on vuonna 2006 My Chemical Romancen julkaiseman albumin, The Black Paraden uudelleenjulkaisu, joka koostuu alkuperäisestä albumista sekä demoista ja julkaisemattomista kappaleista. Albumi julkaistiin 23. syyskuuta 2016, jolloin albumi täytti kymmenen vuotta.
20. heinäkuuta 2016 yhtyeen YouTube -kanavalle julkaistiin video, jossa soi albumin nimikkokappale "Welcome to the Black Parade" valkoisen lipun taustalla. Videon lopussa näkyi päivämäärä 9/23/16, fanit olettivat yhtyeen palaavan kiertueelle.
Yhtyeen A&R -henkilö, Craig Aaronson kuoli 29. heinäkuuta 2014. Albumi julkaistiin hänen muistokseen.
Samuli Mansikka
Samuli Mika Mansikka (28. heinäkuuta 1978 Helsinki – 24. maaliskuuta 2015 Annapurna, Nepal) oli suomalainen vuorikiipeilijä. Mansikka aloitti kiipeilyuransa vuonna 2000 kiipeämällä Mont Blancille ja Matterhornille. Alpeilla Mansikka kiipesi toistasataa kertaa yli neljän kilometrin korkeuteen. Vuonna 2004 Mansikka kiipesi Pohjois-Amerikan korkeimmalle vuorelle, Mount McKinleylle Alaskassa. Sen huippu on yli kuuden kilometrin korkeudessa. Vuonna 2006 Mansikka kiipesi ensimmäisen kerran yli kahdeksan kilometrin korkeuteen. Tämä tapahtui Cho Oyulla Himalajan vuoristossa. Mansikka ehti saavuttaa kymmenen yli kahdeksan kilometrin korkuista vuorta, joita maailmassa on kaikkiaan 14. Mansikka sai surmansa maaliskuussa 2015 Annapurna-vuorella pudotessaan 7 000 metrin korkeudessa vuoren rinnettä alas. Samassa turmassa kuoli myös nepalilainen Pemba Sherpa.
Survive the Summer
Survive the Summer on australialaisen hip hop -artisti Iggy Azalean EP. EP:n alkuperäinen muoto oli albumi ja nimi oli "Digital Distortion", mutta Iggy varmisti albumin nimen muuttamisen Twitterissä 7. marraskuuta 2017.
JHT – Musta lammas
JHT – Musta lammas on Mikko Aaltosen kirjoittama Jare Henrik Tiihosesta (Cheekistä) kertova omaelämäkerta, joka julkaistiin vuonna 2016. Kirja kertoo kuinka lahtelaisesta Jare Tiihosesta tuli yksi Suomen kaikkien aikojen menestyneimpiä artisteja. Kirjasta julkaistiin vuonna 2017 pokkariversio, johon on lisätty uusi luku.
Jussi-palkinnot 2018
Jussi-gaala 2018 järjestettiin 23. maaliskuuta 2018. Jussi-ehdokkuudet julkistettiin 1. helmikuuta 2018. Eniten ehdokkuuksia sai "Ikitie", joka oli ehdolla 13 kategoriassa.
"Ikitie" voitti myös eniten palkintoja kuudella Jussilla. Se voitti parhaan elokuvan, ohjauksen, mies- ja naissivuosan, kuvauksen sekä lavastuksen palkinnot.
Voittajat on lueteltu ensimmäisenä, lihavoituna ja kaksoisristillä () merkittynä.
Escamar Seafood
Escamar Seafood Oy on suomalainen elintarvikeyritys, joka valmistaa kalajalosteita Apetit-tuotemerkillä. Escamar Seafood syntyi, kun Insula osti Apetit-konsernin kalaliiketoiminnan. Yrityskauppa sai hyväksynnän Norjan kilpailuviranomaisilta lokakuussa 2017.
Siniset Nuoret
Siniset Nuoret on Sinisen tulevaisuuden poliittinen nuorisojärjestö, joka perustettiin vuonna 2017.
Siniset Nuoret perustettiin 11. joulukuuta 2017, jolloin järjestön puheenjohtajaksi valittiin Tiina Ahva. Maaliskuussa 2018 järjestön varapuheenjohtajana toimi Alfred Leppänen, joka työskentelee puolueen eduskuntaryhmän avustajana.
Hondurasin kansalliskirjasto
Hondurasin kansalliskirjasto (, ) on Hondurasin pääkaupungissa Tegucigalpassa toimiva maansa kansalliskirjasto. Kirjasto nimettiin vuonna 2009 hondurasilaisen runoilija Juan Ramón Molinan mukaan.
Kansalliskirjasto on perustettu vuonna 1880 (lähteestä riippuen joko 5. maaliskuuta tai 27. elokuuta 1880).
Fuego (Eléni Fouréiran kappale)
Fuego on albanialais-kreikkalaisen laulajan Eléni Fouréiran esittämä kappale, jolla hän edusti Kyprosta vuoden 2018 Eurovision laulukilpailussa, Lissabonissa. Kappale pääsi finaaliin asti, jossa se sijoittui koko laulukilpailun toiselle sijalle.
Viiriäispenkojat
Viiriäispenkojat eli viiriäistimalit, aikaisemmalta nimeltään maatimalit (Cinclosomatidae) on varpuslintuihin kuuluva heimo. Heimon lajeja tavataan Australaasiassa. Ne ovat yleensä pienikokoisia, värikkäitä ja elävät metsien pohjakerroksessa.
Viiriäispenkojien taksonominen asema on epäselvä. BirdLife Suomen luokituksen mukaan heimoon kuuluu kaksi sukua ja 10 lajia ja ne ovat
Rastaspenkojat ("Cinclosoma")
Sinipenkojat ("Ptilorrhoa")
Chupa Song
Chupa Song on bulgarialaisen pop-folk -laulaja Andrean single, joa julkaistiin 13. helmikuuta 2014.
Guatemalan kansalliskirjasto
Guatemalan kansalliskirjasto (, ) on Guatemalan pääkaupungissa Guatemalassa toimiva maansa kansalliskirjasto.
Kansalliskirjasto perustettiin 29. lokakuuta 1879.
Delirium (Lacuna Coilin albumi)
Delirium on italialaisen goottimetalli-yhtye Lacuna Coilin yhdestoista studioalbumi, joka julkaistiin 27. toukokuuta 2016.
Together (Ryan O’Shaughnessyn kappale)
Together on irlantilaisen laulajan Ryan O’Shaughnessyn esittämä kappale, jolla hän edusti Irlantia vuoden 2018 Eurovision laulukilpailussa.
Kappale kilpaili Euroviisujen finaalissa, jossa se sai 136 pistettä ja saavutti sijan 16.
Hämäyksen koston pojan paluu II
Hämäyksen koston pojan paluu II on HC Andersenin kolmas studioalbumi, joka julkaistiin vuonna 1993 levymerkillä Seal on Velvet.
Lumiheinät
Lumiheinät ("Chionochloa") on heinäkasvien (Poaceae) heimoon kuuluva kasvisuku. Sukuun kuuluu 25 lajia.
Suvun lajeista ainakin vaskilumiheinää ("Chionochloa rubra") käytetään koristeheinänä.
Vaskilumiheinä
Vaskilumiheinä ("Chionochloa rubra") on heinäkasvien (Poaceae) heimoon ja lumiheinien ("Chionochloa") sukuun kuuluva kasvilaji. Vaskilumiheinä on sijoitettu myös hinojen ("Danthonia") sukuun kuuluvaksi ja siitä on erotettu useita eri alalajeja.
Vaskilumiheinä kasvaa mättäinä, ja sen lehdet ovat kapeita, lähes lankamaisia. Lehtitupet ovat tummanruskeita ja korkeintaan 30 cm pitkiä. Kieleke on korkeintaan 1 mm pituinen. Lehtilavat ovat 1,2 mm leveitä ja metrinpituisia. Alapinnoiltaan lehtilavat ovat yleensä kaljuja, mutta joskus tyviosistaan pitkäkarvaisia. Kukinto on korkeintaan 45 cm pitkä, ja tähkylöissä on korkeintaan yhdeksän kukkaa. Kaleet ovat korkeintaan 12–14 mm pitkät ja helpeet korkeintaan 6–8 mm pitkät.
Vaskilumiheinää kasvaa ainakin Uudessa-Seelannissa.
Vaskilumiheinää käytetään muun muassa heinämäisenä koristekasvina eli koristeheinänä.
El Salvadorin kansalliskirjasto
El Salvadorin kansalliskirjasto (, ) on El Salvadorin pääkaupungissa San Salvadorissa toimiva maansa kansalliskirjasto.
Kansalliskirjasto perustettiin heinäkuussa 1870 annetulla asetuksella.
Kuuban kansalliskirjasto
Kuuban kansalliskirjasto (, lyh. BNCJM, ) on Kuuban pääkaupungissa Havannassa toimiva maansa kansalliskirjasto. Kirjasto on omistettu kirjailija, kansallissankari José Martílle.
Kansalliskirjasto perustettiin 18. lokakuuta 1901.
Luettelo WonderSwan -peleistä
Tämä on luettelo WonderSwan -käsikonsolille julkaistusta videopeleistä.
Luettelo WonderSwan Color -peleistä
Peter Egge
Peter Andreas Egge (1. huhtikuuta 1869 Trondheim, Sør-Trøndelag, Norja – 15. heinäkuuta 1959 Oslo, Norja) oli norjalainen näytelmäkirjailija, prosaisti ja toimittaja.
Egge oli toiseksi vanhin perheen yhdeksästä lapsesta. Vanhemmat olivat kotoisin Nord-Trøndelagista. Kesät hän vietti usein maaseudulla. Myöhemmin hänen kirjailijatyönsä aiheet liikkuivat usein Trondheimissa, ja teoksissaan hän käsitteli perinteisiä maaseudun tapoja Innherredissa, jossa hän asui lapsena ja myöhemmin aikuisena.
Egge avioitui 1897 Anna Marie Svensenin kanssa, ja he asettuivat asumaan Kristianiaan, nykyiseen Osloon. Hänen poikansa oli norjalainen poliitikko ja vastarinnan jäsen Ørnulf Egge.
Egge valmistui Trondheimin katedraalikoulusta 1887. Hänen esikoisteoksensa "Almue" ilmestyi 1891. Myöhemmin hän työskenteli toimittajana Trondheimissa Dagspostenissa Sen jälkeen hänen aikansa jakautui toimittajan ja kirjailijan työhön. Hän kirjoitti suosittuja komedioita, joista ensimmäinen oli "Faddergaven" (1897), mutta kirjoitti myös vakavia näytelmiä. "Kjærlighed og venskap" (1905) on hyvä esimerkki vakavia aiheita käsittelevistä näytelmistä. Koko uransa hän kirjoitti sekä komedioita että vakavia näytelmiä. Hänen parhaita teoksiaan ovat "Jomfru Nelly Maartens" (1897), "Gammelholm" (1899) ja avioliittoromaani "Sydän" (1907).
1920-luvun alussa Egge alkoi irtautua komedian ja romanttisten tarinoiden kirjoittajan kuvasta. "Den hellige sjø" (1922) merkitsi siirtymistä romanttisista aiheista uusrealismiin. Tyyli muuttui kuvailevaksi. Tyylin muutos johti vähitellen teoksen "Savun halki" (1925) syntyyn, ja sitä pidetään hänen parhaana teoksenaan.
Egge oli tuottelias kirjailija. Häneltä ilmestyi teos melkein vuosittain, viimeinen vuonna 1955. Hän kirjoitti neliosaiset muistelmat "Minner" 1948–1955.
Egge oli Norjan kirjailijaliiton ("Den Norske Forfatterforening") puheenjohtaja 1913–1916 ja uudestaan 1935 ja toimi kirjallisen neuvoston puheenjohtajana 1920 ja 1929.
Elokuva "Rakkautta vaiko ystävyyttä" (1941) perustuu Eggen teokseen "Kjærlighed og venskap".
Matti Saari (taiteilija)
Matti Saari (s. 4. syyskuuta 1932 Kauhava) on suomalainen taidemaalari ja kuvanveistäjä. Saari opiskeli ABC-piirrustuskoulussa 1953–1956. Yksityisopetusta Saari sai Väinä Fredrik Mäeltä ja M.F Myllymäeltä. 1961–1987 Saari työskenteli aluksi Kauhavalla Pihlgrenin kaidetehtaalla ja Karin taidekutomossa kehruumestarina. Sen jälkeen Saari työskenteli Schaumanin paperitehtaalla Pietarsaaressa paperikoneen hoitajana.
West Falls Church (Virginia)
West Falls Church on kunta Fairfaxin piirikunnassa, Virginian osavaltiossa, Yhdysvalloissa. Kaupungin väkiluku oli vuoden väestönlaskennassa 29 207. Ennen vuotta 2010 West Falls Churchin nimi oli Jefferson.
General Dynamicsilla ja Northrop Grummanilla on pääkonttorit kunnassa.
TUL:n jalkapallomestaruuskilpailut 1928
TUL:n jalkapallomestaruuskilpailut 1928 olivat yhdeksännet Työväen Urheiluliiton jalkapallomestaruuskilpailut. Kesällä TUL erotti jäsenyydestään urheilijoita, jotka osallistuivat Moskovassa järjestettyihin spartakiadeihin. Mm. Helsingin Jyryn lähes koko edustusjoukkue tuli näin erotetuksi liitosta ja seura osallistui mestaruuskilpailuun vain toisen luokan joukkueellaan ilman kummoista menestystä.
Kilpailut käytiin karsintajärjestelmällä, jossa joukkue putosi kilpailusta tappion kärsittyään.
poimintoja...